**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” No 1 тел.: +359 2 9659121***

***Приложение № 7***

**УТВЪРДИЛ:**

**УПРАВИТЕЛ НА НЗОК,**

**Д-Р ДЕЧО ДЕЧЕВ**

**РАМКОВО СПОРАЗУМЕНИЕ**

**№ …………… / …………..**

Днес ………. 2018г. в гр. София, на основание чл.12, ал. 2 от Наредба № 10 за условията и реда за заплащане на лекарствени продукти по чл. 262, ал. 6, т. 1 и т.2 от Закона за лекарствените продукти в хуманната медицина, на медицински изделия и на диетични храни за специални медицински цели, както и на лекарствени продукти за здравни дейности по чл. 82, ал. 2, т. 3 от Закона за здравето (Наредба № 10) и след проведена процедура по чл. 21 от Наредбата за условията и реда за съставяне на списък на медицинските изделия по чл.30а от Закона за медицинските изделия и за определяне на стойността, до която те се заплащат (Наредба по чл.30а ЗМИ):

**НАЦИОНАЛНА ЗДРАВНООСИГУРИТЕЛНА КАСА** (НЗОК) със седалище:

гр. София 1407, ул. “Кричим” № 1, БУЛСТАТ 121858220, представлявана от д-р Дечо Петров Дечев - управител на НЗОК и Зоя Крачунова Вълева - главен счетоводител на НЗОК,

и

**ПРОИЗВОДИТЕЛ/ТЪРГОВЕЦ НА ЕДРО С МЕДИЦИНСКИ ИЗДЕЛИЯ/ УПЪЛНОМОЩЕН ПРЕДСТАВИТЕЛ**

………………….......................................................................................................

(наименование на производителя/ притежателя на разрешението за търговия на едро/упълномощения представител)

със седалище и адрес на управление: …………………………………………………………………… ЕИК ……………………

телефонни номера за контакт: стационарен ………………………..…… факс …………..

мобилен …………………………………… електронен адрес………………………………

представляван от ...................................................................................................................................

...................................................................................................................................…................

ПРЕДСТАВЛЯВАЩ СЛЕДНИЯ ПРОИЗВОДИТЕЛ/И:

…………………………………………………………………………………………………

(наименование на производителите)

\*попълва се, когато страна по споразумението е ТЕ/УП

наричан по-надолу за краткост ПРОИЗВОДИТЕЛ/ТЪРГОВЕЦ НА ЕДРО/ УПЪЛНОМОЩЕН ПРЕДСТАВИТЕЛ,

се споразумяха за следното:

**ПРЕДМЕТ НА РАМКОВОТО СПОРАЗУМЕНИЕ**

 **Чл.1.(1)** С това споразумение НЗОК и ПРОИЗВОДИТЕЛ/ТЪРГОВЕЦ НА ЕДРО/УПЪЛНОМОЩЕН ПРЕДСТАВИТЕЛ договарят условия за доставка и заплащане извън стойността на клиничните пътеки, за следните групи медицински изделия, приложими в условията на болничната медицинска помощ, за които в спецификацията по чл. 21 от Наредбата по чл. 30а ЗМИ е посочено, че се заплащат на производители или търговци на едро с медицински изделия:

1. .…………………………………………………………………………………;

2. .…………………………………………………………………………………;

3. .………………………………………………………………………………….

(изброяват се МИ по групи/подгрупи/групи по технически изисквания и техните производители)

**(2)** В Приложение №1, неразделна част от настоящото споразумение, се посочват всички групи медицински изделия/подгрупи/групи по технически изисквания, техните производители, наименование на всяко МИ и съответната му стойност, до която НЗОК заплаща, договорен обем/бр., посочени в Списъка по чл. 13, ал. 2 от Наредба № 10.

 **(3)** В Приложение №2, неразделна част от настоящото споразумение, ПРОИЗВОДИТЕЛЯТ/ТЪРГОВЕЦЪТ НА ЕДРО посочва всички търговци на едро -поддистрибутори, оправомощени да доставят на лечебните заведения за болнична медицинска помощ, медицинските изделия предмет на този договор, които са подизпълнители на ПРОИЗВОДИТЕЛЯТ/ТЪРГОВЕЦЪТ НА ЕДРО, страна по този договор.

**Чл.2.** В срока на действие на това споразумение страните могат да договарят по-разходоефективни за НЗОК параметри от тези, при които е сключено.

**УСЛОВИЯ И СРОКОВЕ НА ДОСТАВКА**

**Чл.3.** ТЪРГОВЕЦЪТ НА ЕДРО разпространява медицинските изделия, предмет на споразумението, на производители, посочили го за техен дистрибутор, съгласно Приложение № 2 от настоящото рамково споразумение.

**Чл.4.** ТЪРГОВЕЦЪТ НА ЕДРО е длъжен да осигурява регулярен внос и/или производство, както и да разпространява регулярно всички медицински изделия, предмет на споразумението, за които е посочен от съответните производители, за периода на действие на рамковото споразумение.

 **Чл.5.** ТЪРГОВЕЦЪТ НА ЕДРО поддържа складова наличност от всички медицински изделия, предмет на споразумението, достатъчна за безотказно обслужване на всички лечебни заведения за болнична медицинска помощ, сключили договор с НЗОК.

**Чл.6.** ТЪРГОВЕЦЪТ НА ЕДРО следва да изпълнява коректно отправените към него от всяко едно лечебно заведение за болнична медицинска помощ заявки по отношение на сроковете на изпълнението им, както и да извършва доставките по вид и количество, съгласно направените заявки.

**Чл.7.** ТЪРГОВЕЦЪТ НА ЕДРО осигурява изпълнение на заявките през цялото денонощие, както и в неработни и почивни дни.

 **Чл.8. (1)** ТЪРГОВЕЦЪТ НА ЕДРО извършва разпространението (доставката) на медицинските изделия по чл.1, включвайки поддистрибуторите, които е посочил в Приложение № 2.

 **(2)** ТЪРГОВЕЦЪТ НА ЕДРО упражнява контрол върху работата на посочените от него поддистрибутори и носи отговорност по изпълнението от тяхна страна на всички клаузи от настоящото споразумение.

 **Чл.9.(1)** ТЪРГОВЕЦЪТ НА ЕДРО е длъжен да уведомява НЗОК за възникването и/или настъпването на всички промени в режима на пускане на пазара и разпространение на медицинските изделия, предмет на настоящото споразумение в срок до 10 дни, считано от датата на настъпването им.

 **(2)** ТЪРГОВЕЦЪТ НА ЕДРО е длъжен да уведомява НЗОК при възникване на обстоятелства, налагащи блокирането на партиди от медицинските изделия, предмет на настоящото споразумение в срок до 7 дни, считано от датата на блокирането им.

**УСЛОВИЯ И РЕД ЗА ЗАПЛАЩАНЕ**

 **Чл.10. (1)** НАЦИОНАЛНАТА ЗДРАВНООСИГУРИТЕЛНА КАСА предоставя на ТЪРГОВЕЦА НА ЕДРО обобщена справка за вложените, доставени от него медицински изделия по съответни клинични пътеки, отчетени от лечебните заведения през предходния календарен месец, в срок до 15 30 календарни дни от края на отчетния период, съгласно съответния Национален рамков договор за медицински дейности.

 **(2)** НАЦИОНАЛНАТА ЗДРАВНООСИГУРИТЕЛНА КАСА заплаща на ТЪРГОВЕЦА НА ЕДРО за групи МИ и по съответните им стойности по Приложение №1, неразделна част от настоящото споразумение, след представяне на следните документи:

1. фактура или електронна фактура;
2. обобщена справка за доставените и вложените медицински изделия по съответни клинични пътеки, отчетени от лечебните заведения през предходния календарен месец, получена от НЗОК в изпълнение на настящото споразумение;
3. спецификация за доставените и вложени медицински изделия по съответни клинични пътеки през предходния календарен месец, съответстваща на количествата по справката по т.2.

**(3)** Сроковете за заплащане са до 15 работни дни след предоставяне на отчетните документи по ал. 2.

 **(4)** Дължимите плащания се извършват от НЗОК по банков път, по посочена от ТЪРГОВЕЦЪТ НА ЕДРО сметка, както следва: …………………………………….

 **Чл.11.** ТЪРГОВЕЦЪТ НА ЕДРО има право да получава информация, относно адресите на лечебните заведения за болнична медицинска помощ, сключили договор с НЗОК.

**БАНКОВА ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.12. (1)** ТЪРГОВЕЦЪТ НА ЕДРО при подписване на споразумението предоставя на НЗОК безусловна банкова гаранция в размер на 3 % от общата стойност за прогнозния обем/брой МИ, предмет на настоящото споразумение.

**(2)** Банковата гаранция се освобождава от НЗОК в 10-дневен срок, считано от датата на прекратяване на настоящото споразумение.

**(3)** Банковата гаранция се задържа от НЗОК в следните случаи:

1. частично - в размера на дължимата неустойка;

2.напълно - при виновно неизпълнение от страна на ТЪРГОВЕЦА НА ЕДРО.

**(4)** В случай на удължаване срока на действие на споразумението ТЪРГОВЕЦЪТ НА ЕДРО е длъжен да удължи срока на действие на банковата гаранция за неговото изпълнение.

**НЕИЗПЪЛНЕНИЕ. НЕУСТОЙКИ**

 **Чл. 13. (1)** Занарушение на условията на доставка по настоящото споразумение, ТЪРГОВЕЦЪТ НА ЕДРО дължи неустойка в размер на 1 % от размера на банковата гаранция за изпълнение на споразумението.

**(2)** При неизпълнение на задължението за поддържане на складова наличност от всички медицински изделия, предмет на споразумението, при неосигуряване на регулярен внос и/или производство, както и при нерегулярно разпространяване на всички медицински изделия, предмет на споразумението, за които е посочен от съответните производители, за периода на действие на рамковото споразумение, ТЪРГОВЕЦЪТ НА ЕДРО дължи неустойка в размер на 50 % от размера на банковата гаранция за изпълнение на споразумението.

**СРОК НА ДОГОВОРА**

**Чл.14.** Това споразумение влиза в сила от 1 януари 2019г. или от датата на влизане в сила на Списъка по чл. 13, ал. 2 от Наредба № 10.

 **Чл.15.** Срокът на действие на това споразумение е една година. Споразумението е в сила до приключване на ежегодната процедура по определяне на стойността, до която НЗОК заплаща МИ, принадлежащи към една група, по реда на Наредбата за условията и реда за съставяне на списък на медицинските изделия по чл. 30а от Закона за медицинските изделия и за определяне на стойността, до която те се заплащат, но не по-късно от 31 март на текущата година.

 **Чл.16.** При промяна в относимата нормативна уредба, клаузите на това споразумение се изменят в съответствие с приложимото законодателство.

 **Чл.17.(1)** Страните по това споразумение могат да го прекратят с писмено предизвестие в случаите когато системно не се изпълняват поетите в настоящото споразумение задължения.

**(2)** Споразумението може да се прекрати при писмено уведомление от страна на ТЪРГОВЕЦА НА ЕДРО или ПРОИЗВОДИТЕЛ, при възникване на обстоятелства, променящи договорните отношения между производител и търговец на едро. В тези случаи уведомлението следва да бъде направено поне два месеца преди прекратяване действието на споразумението с цел осигуряване възможност за сключване на споразумение с друг ТЪРГОВЕЦ НА ЕДРО, което да обезпечи непрекъсваемост на достъпа на здравноосигурените лица до медицинска помощ и необходимите им медицински изделия.

**(3)** При неизпълнение на задълженията по ал.1 от страна на ТЪРГОВЕЦА НА ЕДРО, НЗОК може едностранно, с едноседмично писмено предизвестие да прекрати настоящото споразумение и да сключи споразумение с друг ТЪРГОВЕЦ НА ЕДРО, което да обезпечи непрекъсваемост на достъпа на здравноосигурените лица до медицинска помощ и необходимите им медицински изделия.

**Чл.18.** Страните по това споразумение се задължават да се информират незабавно при възникване на обстоятелства, препятстващи изпълнението му.

**Чл.19.** Страните по това споразумение се задължават да се информират своевременно при промяна на обстоятелствата, послужили за основание за сключването му.

 **Чл. 20.(1)** Спорове по приложението, тълкуването и изпълнението на настоящото споразумение подлежат на уреждане чрез преговори между страните, а при непостигане на съгласие – по съдебен ред.

**(2)** Всяко изменение на настоящото споразумение се смята за действително, ако е изготвено в писмена форма и е подписано от двете страни.

**(3)** Никоя от страните по настоящото споразумение няма право да прехвърля изпълнението на свои договорни задължения или да делегира права по тях на трети лица, които не са страна по него, без писмено изразено взаимно съгласие на страните.

**(4)** За неуредени въпроси по настоящото споразумение ще се прилагат разпоредбите на Закона за задълженията и договорите и действащите нормативни актове.

 **(5)** При промяна на производителя или упълномощения представител, новият производител или упълномощен представител може да изпълнява настоящото споразумение при условията, посочени в него.

 **Чл.21.** Настоящото споразумение се подписа в два еднообразни екземпляра - по един за всяка от страните.

 **ПРОИЗВОДИТЕЛ/ТЪРГОВЕЦ НА ЕДРО**  **УПРАВИТЕЛ НА**

 ………………………….. **НЗОК:**

**Д-Р ДЕЧО ДЕЧЕВ**